OpenLLM-France/wikimedia huggingface dataset:
# Cláudia Leitte

Cláudia Cristina Leite Inácio (São Gonçalo, 10 de juliol de 1980), més coneguda com a Cláudia Leitte, és una cantant brasilera d'axé, que fins a l'any 2008 va ser vocalista del grup musical Babado Novo.
És una de les cantants d'axé més populars de Brasil, que va guanyar el MTV Brasil's Video Music Brasil 2007, categoria en la que havia estat nominada com a millor cantant.

## Discografia
### Àlbums d'estudi

* 2008: Claudia Leitte / Ao Vivo em Copacabana (Universal Music)
* 2010: As Máscaras (Sony Music)
* 2012: Nega Lora: Intimo (Som Livre)
* 2013: Exttravase! (Universal Music)
* 2014: Axemusic (Ao Vivo) (Som Livre)

## Referències

* ↑ «Claudinha e seus babados» (en portuguès). Gazeta do Sul. Arxivat de l'original el 2017-08-25. [Consulta: 28 gener 2008].
* ↑ «Claudia Leitte» (en portuguès). EGO Globo. Arxivat de l'original el 2008-02-17. [Consulta: 28 gener 2008].
* ↑ «Cantor do Rapazolla deve assumir lugar de Claudia Leitte» (en portuguès). O Dia. Arxivat de l'original el 2011-05-22. [Consulta: 28 gener 2008].
* ↑ «Axé beleza» (en portuguès). ISTOÉ Gente. Arxivat de l'original el 2013-10-19. [Consulta: 28 gener 2008].
* ↑ «Claudia Leitte: a Rainha de Natal» (en portuguès). Oba Oba. Arxivat de l'original el 2007-12-05. [Consulta: 28 gener 2008].
* ↑ «VMB 2007: Claudinha Leitte é eleita a "mais gostosa do ano" em premiação armada por Marcos Mion» (en portuguès). iG Gente. Arxivat de l'original el 2013-10-19. [Consulta: 28 gener 2008].
* ↑ «Prêmios, música e badalação ao vivo» (en portuguès). A Tarde On Line. Arxivat de l'original el 2012-03-08. [Consulta: 28 gener 2008].
* ↑ Cláudia Leitte a Allmusic (anglès)

## Enllaços externs

* Cláudia Leitte - Lloc web oficial
# Estigma (desambiguació)

«Estigma» té aquests significats:
* Estigma, extrem superior del pistil d'una flor
* Estigma (sociologia), greu discriminació o rebuig social per característiques físiques o per creences o comportaments contraris a les normes culturals establertes
* Estigma (religió), llagues o ferides que apareixen miraculosament
# Xivita de Tahití

La xivita de Tahití (Prosobonia leucoptera) és un ocell limícola de la família dels escolopàcids (Scolopacidae) que habitava Moorea i Tahití, a les illes de la Societat, si bé molts autors separen ambdues poblacions, ubicant la de Moorea a l'espècie Prosobonia ellisi. Va ser observada per darrera vegada en 1777.
És l'única espècie del gènere Prosobonia coneguda en època històrica, si bé alguns autors també classifiquen dins aquest gènere Aechmorhynchus parvirostris.
# Nur-ad-Din

Nur-ad-Din o Nur al-Din és el nom dels següents personatges:
* Nur-ad-Din Mahmud, destacat emir zengita de Síria (Alep i Damasc) i Mossul (1146-1174), fill de Zengi
* Nur al-Din Arslan Shah I, emir zengita de Mossul (1193-1211)
* Nur al-Din Arslan Shah II, emir zengita de Mossul (1218-1219)
* Nur-ad-Din Muhàmmad (? - 1174), emir ortúquida de Hisn Kayfa
* Nur-ad-Din Muhàmmad II (1148-1210), dai ismaïlita nizatita d'Alamut
* Xaikh Nur al-Din, amir de Tamerlà (segles XIV i XV)
# Torrent des Jueus

El torrent des Jueus, o torrent des Judeus, és un torrent que es troba al terme de Llucmajor, Mallorca. Neix a les terres de les possessions de Son Monget i de Son Cardell. Travessa la possessió de Son Dalabau, denominada l'alqueria del Jueu Pere Cànaves en el segle xv, de la qual prengué el nom. Desemboca a s'Arenal, a la partió entre els termes de Llucmajor i Palma. Té uns 10 km de recorregut i 30,5 km² de conca hidrogràfica. Els darrers 340 m, entre el viaducte (pont dels Jueus) de l'antiga línia de tren Palma-Santanyí i la platja, dintre la població de s'Arenal, es troben canalitzats en un llit de 14 m d'amplària. El seu règim d'escorrentia és episòdic, associat a fenòmens de pluja sobre la seva conca, finalitzant una vegada s'ha drenat l'aigua caiguda. Així canalitza aigua dues o tres voltes cada decenni, essent el seu cabal irregular, de la mateixa manera que ho són els règims pluvials sobre la seva conca. Revingudes importants tingueren lloc el setembre de 1962, l'octubre del 1974 i l'agost de 1983.
D'altres topònims més moderns s'empren per anomenar alguns trams del torrent des Jueus abans d'arribar al seu tram final. És conegut com a torrent des Castellet quan travessa les terres de la possessió d'es Castellet, i torrent de Cas Ciutadà quan passa per aquesta propietat rústica.
Just al costat de l'autopista de Llucmajor o autopista del Llevant (Ma-19) rep les aigües del torrent de Son Monjo o torrent Gros, que discorre per terres de la possessió de Son Monjo, i que més amunt s'anomena torrent de Tió i torrent de Son Garcies, en travessar les possessions de Tió i Son Garcies. El torrent Gros té diversos afluents: el torrent des Estadossos o des Sestadossos, el torrent de Can Peixet, el torrent de ca n'Amorós i el torrent de can Casetes, anomenat al seu tram inicial torrent de Son Garcies d'en Ferretjans.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 7. Palma: Promomallorca, p. 235. ISBN 84-8661702-2.
* 1 2 3 Grimalt, M.; Jaume, F.; Ginard, A. «Els noms dels torrents del vessant marítim del terme de Llucmajor (Mallorca)». SOBI, Col·loqui de Reus, XL, 1990, pàg. 34-39. Arxivat de l'original el 2016-12-21 [Consulta: 26 gener 2017].
# Mas de l'Aguiló

El Mas de l'Aguiló és un mas situat al municipi de Sant Fruitós de Bages, a la comarca catalana del Bages.

## Referències

* ↑ «Mas de l'Aguiló». Gran Enciclopèdia Catalana. Barcelona: Grup Enciclopèdia Catalana.
# Saint-Ange

«Saint-Ange» té aquests significats:
* Saint-Ange-et-Torçay, municipi francès al departament de l'Eure i Loir
* Saint-Ange-le-Viel, municipi francès al departament de Sena i Marne i a la regió d'Illa de França
# Nur Amirul Fakhruddin Marzuki

Nur Amirul Fakhruddin Marzuki (24 de gener de 1992) és un ciclista malaisi professional des del 2011.

## Palmarès

* 2013
** 1r al CFI International-Bombai
* 2015
** Campió de Malàisia en ruta
** Vencedor d'una etapa al Tour de Borneo
* 2017
** Vencedor d'una etapa a la Jelajah Malaysia
* 2019
** 1r al Tour de Siak i vencedor d'una etapa
** Vencedor d'una etapa al Tour of Peninsular

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
# Tomasz Smoleń

Tomasz Smoleń (Tuchów, 3 de febrer de 1983) va ser un ciclista polonès, professional del 2009 al 2014.

## Palmarès

Palmares.
* 2005
** Vencedor d'una etapa al Tour Nord-Isère
* 2006
** Vencedor d'una etapa al Tour del Loiret
** Vencedor d'una etapa al Tour de Moselle
* 2007
** 1r a la París-Chauny
** 1r al Gran Premi de Chardonnay
* 2008
** Vencedor d'una etapa al Tour del Franc-Comptat
** Vencedor d'una etapa al Tour de la Creuse
** Vencedor d'una etapa al Tour de Côte-d'Or
* 2009
** Vencedor d'una etapa a la Szlakiem Grodów Piastowskich
** Vencedor d'una etapa a la Małopolski Wyścig Górski
* 2010
** Vencedor d'una etapa al Tour de Taiwan
** Vencedor d'una etapa a la Małopolski Wyścig Górski
* 2012
** 1r al Memorial Andrzej Trochanowski
** Vencedor d'una etapa a la Volta a Eslovàquia
** Vencedor d'una etapa a l'Okolo jižních Čech

## Referències

* ↑ «Tomasz Smoleń». ProCyclingStats. [Consulta: 7 març 2016].
* ↑ Fitxa a sitiodeciclismo.net
* ↑ Fitxa a cyclebase.nl
* ↑ Fitxa a museociclismo.it
# Meinarti

Meinarti és una antiga illa del riu Nil a la segona cascada, avui en territori del Sudan, en la qual es van fer excavacions els anys seixanta abans que fos coberta per les aigües del llac Nasser el 1967, i es van descobrir establiment meroítics del segle iii i iv, esglésies del període cristià i restes musulmanes, havent estat habitada fins al segle xix. És l'establiment meroític medieval més ben estudiat
# Takara no yama

Takara no yama (宝の山, La muntanya del tresor) és una pel·lícula japonesa muda de comèdia dirigida per Yasujirō Ozu i estrenada el 1929.
La pel·lícula i el seu guió es consideren perduts.

## Sinopsi

Comèdia melodramàtica sobre una jove geisha tradicional i una noia moderna.

## Repartiment

* Tokuji Kobayashi: Tanjirō
* Yurie Hinatsu : Somekichi, la geisha
* Mariko Aoyama : Mugihachi
* Fumiko Okamura: Chōko, la noia moderna
* Chōko Iida: la matrona de la casa de geisha
* Tomoko Naniwa : Konami, una geisha
* Takiko Wakami : Wakayū
* Kyoko Itokawa : Otake, una serventa

## Notes i referències

* ↑ (japonès) Takara no yama a Japanese Movie Database
* ↑ «宝の山 Takara no yama» (en japonès). shochiku.co.jp. [Consulta: 16 octubre 2021].
* 1 2 Donald Richie. Ozu. Traducció: Pierre Maillard. Lettre du blanc, 20 juliol 1980, p. 287. OCLC 417413792.
# Clitos

Clitos és el nom dels següents personatges:
* Clitos el Negre, general macedoni, company d'Alexandre, sàtrapa de Bactriana
* Clitos el Blanc, general macedoni, sàtrapa de Lídia
* Clitos d'Il·líria, rei d'Il·líria
* Clitos de Milet, filòsof grec, deixeble d'Aristòtil
# Facsímil

* No s'ha de confondre amb facsímil (màquina).
Un facsímil (del llatí facere, fer i simil, semblant) és una còpia o reproducció d'un llibre, manuscrit, mapa o altre document de difícil accés, habitualment antic i de valor històric, que es publica per tal de ser utilitzat en lloc de l'original. El volum reproduït, normalment emprant algun tipus de tècnica fotogràfica, és idèntic en contingut a l'original pel que fa a la distribució de pàgines i de vegades fins i tot a taques i d'altres alteracions de la versió original.
El facsímil difereix de les altres formes de reproducció en el fet que intenta reproduir la font tan fidelment com sigui possible en termes d'escala, de color, i d'altres qualitats materials. En el que fa referència als llibres, implica també una còpia completa de totes les pàgines. Per això una còpia incompleta s'anomena «facsímil parcial». Els facsímils són utilitzats, per exemple, per estudiosos o investigadors per a la recerca sobre una font a la que no poden accedir d'una altra manera i pels museus i serveis d'arxiu per a la preservació de l'original. Són venuts comercialment i es fa constar que es tracta d'una reproducció.
També s'utilitza el terme per a referir-se a una còpia idèntica, i d'aquí deriva el terme "telefacsímil", i abreujat fax.

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.220. ISBN 84-8332-390-7 [Consulta: 30 novembre 2014].
Viccionari
# Laurenţiu Roşu

Laurenţiu Dumitru Roşu (Iaşi, 26 d'octubre de 1975) és un exfutbolista romanès, que ocupava la posició de davanter.
El 25 de març de 2008 va rebre del president de Romania, Traian Băsescu, la Medalla al Mèrit Esportiu per haver assolit la classificació de la selecció romanesa a l'Eurocopa de 2008.

## Trajectòria

Comença la seua carrera professional amb l'equip local de la Politehnica Iaşi, a la segona divisió. El 1993 fitxa per l'Steaua de Bucarest, on va jugar durant els sets anys seguits, aconseguint diversos títols domèstics. La seua primera campanya a l'Steaua tan sols va jugar-hi quatre partits, però la temporada 94/95, la marxa del principal atacant li va obrir les portes de la titularitat. Hi destaca en el període 1998/2000, marcant un total de 27 gols. A banda de la competició domèstica, també va ser una peça clau en els partits europeus de l'Steaua durant la dècada dels 90.
L'estiu de l'any 2000 fitxa pel CD Numancia, de la primera divisió espanyola. Eixe any hi marca vuit gols, incloent un hat-trick al Reial Madrid. Els sorians baixen a Segona Divisió, on el romanès els acompanyaria durant tres anys. Posteriorment milita al Recreativo de Huelva, amb qui ascendeix a la màxima categoria. Es mantindria a l'equip onubenc fins al 2008, quan marxa al conjunt veí del Cadis CF.

## Selecció

Roşu va disputar 38 partits amb la selecció romanesa de futbol, tot marcant cinc gols. Va participar en l'Eurocopa de l'any 2000.

## Títols

** Divizia A: 1993-94, 1994-95, 1995-96, 1996-97, 1997-98
** Cupa României: 1995-96, 1996-97, 1998-99
** Supercupa României: 1993-94, 1994-95, 1997-98

## Enllaços externs

* Fitxa del jugador
# Xabier Larena Martínez

Xabier Larena Martínez (Santurtzi, 30 d'octubre de 1945) fou un polític i lluitador antifranquista basc, antic membre d'ETA.

## Biografia

Estudià ciències econòmiques i ingressà a ETA. El 6 de març 1969 fou detingut per la policia franquista i jutjat en el Procés de Burgos de 1970, sota l'acusació d'haver participat en la mort de Melitón Manzanas, i en el qual fou condemnat a mort i a 30 anys de presó. Degut a la pressió internacional li fou commutada per cadena perpètua i fou enviat a complir la pena a Càceres. Li fou aplicada la Llei d'Amnistia Espanyola de 1977, però el 22 de maig d 1977 fou estranyat a Bèlgica amb estatut de refugiat polític, juntament amb Jokin Gorostidi, Mario Onaindía, Teo Uriarte i Unai Dorronsoro.
Quan va tornar el 23 de juliol de 1977 ingressà a Euskadiko Ezkerra, partit amb el qual fou regidor a l'ajuntament de Santurtzi el 1981. També ha treballat com a professor d'euskera. El 2000 renegà públicament del seu passat a ETA amb Teo Uriarte, Mario Onaindía, José María Dorronsoro i Javier Izko de la Iglesia.

## Referències

* ↑ 40 aniversario del Proceso de Burgos a El Mundo
* ↑ Xabier Larena a l'Enciclopedia Vasca Auñamendi
* ↑ Cinco presos vascos cumplirán su extrañamiento en Belgica Arxivat 2015-09-23 a Wayback Machine., 22 de maig de 1977
* ↑ Estos son los regresados, El País, 23 de juliol de 1977
* ↑ La Voz de Galicia, 26 desembre 2000

## Enllaços externs

* Fotografia de Xabier Larena (1981) en la proclamació de treva d'ETA pm
# Guàrdia Nacionalista Àrab

La Guàrdia Nacionalista Àrab (àrab: الحرس القومي العربي, al-Ḥaras al-Qawmī al-ʿArabī) és una milícia voluntària secular que opera a Síria. El grup té una ideologia nacionalista àrab, i s'allunya de qualsevol extremisme religiós, ètnic, o sectari. Els membres de la Guàrdia Nacionalista Àrab són combatents que provenen de diversos països àrabs, entre ells Egipte, l'Iraq, Líban, Palestina, Tunísia, Síria, i el Iemen. Alguns dels seus militants ja han lluitat prèviament a la Guerra Civil Líbia i a la Guerra de l'Iraq.
La ideologia del grup està en línia amb els ideals panarabistes, antisionistes i anticolonialistes. La Guàrdia Nacionalista Àrab té el seu propi manifest, on s'estableix que les seves unitats militars seran anomenades amb els noms dels polítics àrabs i nord-africans, que han liderat moviments seculars i nacionalistes, i que han estat assassinats pels islamistes.

## Referències

* ↑ Harbi, Rana «Arab nationalists take up arms in the battle for Syria». Al Akhbar, 05-05-2014 [Consulta: 15 juliol 2017]. «Còpia arxivada». Arxivat de l'original el 2017-07-20. [Consulta: 30 abril 2021].
* ↑ Jawad Al-Tamimi, Aymenn. «The Arab Nationalist Guard: A Pro-Assad Militia». [Consulta: 15 juliol 2017].
# Suimanga de Socotra

El suimanga de Socotra (Chalcomitra balfouri) és una espècie d'ocell de la família dels nectarínids (Nectariniidae) endèmic de l'illa de Socotra.

## Hàbitat i distribució

Viu als boscos, incloent els deteriorats, de l'illa de Socotra.
# Claudi de Lorena

Claudi de Lorena és el nom dels següents personatges:
* Claudi de Lorena o Claudi de Guisa (1496 - 1550), primer duc de Guisa, fill de Renat II de Lorena
* Claudi de Lorena o Claudi II d'Aumale (1526 - 1573), duc d'Aumale, fill de Claudi de Guisa
* Claudi de Lorena o Claudi de Chevreuse, duc de Chevreuse, marit de la cèlebre duquessa de Chevreuse.
* Claudi de Lorena o Claude Lorrain, pintor francès del segle XVII
# Fabien Onteniente

Fabien Onteniente (París, 27 d'abril de 1958) és un guionista i un director de cinema francès. Va començar fent guions per curtmetratges el 1984 i el 1987 es va casar amb l'actriu Souad Amidou. El 1992 va dirigir el seu primer llargmetratge i s'ha especialitzat en la comèdia. Va assolir l'èxit el 2006 amb Camping, un gran èxit de taquilla i de la que en va fer dues seqüeles.

## Filmografia
### Llargmetratges

* 1992: À la vitesse d'un cheval au galop
* 1995: Tom est tout seul
* 1998: Grève party
* 2000: Jet Set
* 2002: 3 zéros
* 2004: People
* 2006: Camping
* 2008: Disco
* 2010: Camping 2
* 2013: Turf
* 2016: Camping 3
* 2019: All Inclusive

### Curtmetratges

* 1984: Le Perroquet des îles
* 1989: Bobby et l'aspirateur

### Televisió

* 1996: Le Tuteur
* 2001: Tel épris
* 2014: La Dernière Échappée
* 2021: 100 % bio
* 1988: La Valise en carton

## Referències

* ↑ «Fabien Onteniente - Biographie». fabienonteniente.com. Arxivat de l'original el 2014-07-14. [Consulta: 28 novembre 2021]..
* ↑ Christophe Carrière, « Ni vus ni connus », Studio Ciné Live n°77, mars 2016, p. 50.
# Sant'Olcese

Sant'Olcese (en ligur Sant'Orçeize) és un comune sparso italià, situat a la regió de la Ligúria i a la ciutat metropolitana de Gènova. El 2011 tenia 5.911 habitants. La seu de l'ajuntament es troba a la frazione de Piccarello, situada en una posició central respecte la resta de frazioni.

## Geografia

Situada a la vall Polcevera, al nord de Gènova. Té una superfície de 21,9 km² i les frazioni d'Arvigo, Casanova, Comago, Manesseno, Piccarello, Sant'Olcese Chiesa, Torrazza, Trensasco i Vicomorasso. Limita amb les comunes de Gènova, Montoggio i Serra Riccò.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 25 juliol 2015].
# Xabier Olaizola Rodríguez

Xabier Olaizola Rodríguez (Sant Sebastià, 28 de novembre de 1969) és un exfutbolista basc, que jugava com a defensa, normalment de lateral dret. Posteriorment fa d'entrenador de futbol.

## Carrera esportiva

Va començar a destacar amb la SD Eibar, i posteriorment va jugar amb el Burgos CF i de nou l'Eibar. L'estiu de 1995 fitxa pel RCD Mallorca, on passaria la major part de la seua carrera esportiva. Amb els mallorquins puja a Primera Divisió el 1997 i guanya la Copa del Rei el 2003. Durant set temporades va ser titular indiscutible a la defensa illenca, però, en les seues dues darreres campanyes, va passar a la suplència.
El 6 de desembre de 2016, després que fos cessat Fernando Vázquez, Olaizola – que entrenava el RCD Mallorca B fou nomenat entrenador del primer equip dels balears, a la segona divisió.

## Referències

* ↑ Javier Olaizola nuevo entrenador del RCD Mallorca (Javier Olaizola new manager of RCD Mallorca) Arxivat 2016-12-09 a Wayback Machine.; RCD Mallorca, 6 desembre 2016 (castellà)

## Enllaços externs

* Xabier Olaizola Rodríguez a BDFutbol
* Xabier Olaizola Rodríguez Fitxa com a entrenador a BDFutbol
* Fitxa al Reial Mallorca Arxivat 2012-08-06 a Wayback Machine. (castellà)
# Club de Futbol Parets

El Club de Futbol Parets (CF Parets) és un club de futbol català del municipi de Parets del Vallès, creat l'any 1934. Fundat amb el nom de Futbol Club Parets, després de la guerra civil, fou reanomenat com Club Deportivo Parets, Durant la seva trajectòria esportiva, ha competit en categories comarcals i territorials. A partir de l'any 1985 ha competit durant moltes temporades a segona catalana, aconseguint l'ascens a primera catalana per primera vegada la temporada 2018-19. L'entitat organitza anualment el trofeu Josep Seguer, en honor del jugador internacional de futbol, Josep Seguer.

## Palmarès

Campions de:
* Segona Catalana: 2006 IV, 2019 IV
* Tercera Catalana: 2017 IX
* Copa Catalunya Amateur: 2020

## Referències

* 1 2 «Club de Futbol Parets». Enciclopèdia de l'esport català. Barcelona: Grup Enciclopèdia Catalana.
* ↑ «El CF Parets ascendeix a Primera Catalana per primera vegada a la seva història». La Jornada del Vallès, 27-05-2019. Arxivat de l'original el 2019-08-15. [Consulta: 13 setembre 2019].

## Enllaços externs

* Club de Futbol Parets - Lloc web oficial
# Fanini-Wührer

L'equip Fanini-Wührer, conegut posteriorment com a Maggi Mobili o Lega FCI, va ser un italià, de ciclisme en ruta que va competir entre 1984 i 1985. A finals d'aquella temporada es va unir amb el Murella-Rossin.

## Principals resultats

* Giro del Friül: Franco Chioccioli (1985)

### A les grans voltes

* Giro d'Itàlia
** 2 participacions (1984, 1985)
** 1 victòries d'etapa:
*** 1 el 1985: Franco Chioccioli
** 0 classificacions finals:
** 0 classificacions secundàries:
* Tour de França
** 0 participacions
* Volta a Espanya
** 0 participacions

## Enllaços externs

* Plantilles i resultats 1 a firstcycling.com
* Plantilles i resultats 1 a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# STS-110

La missió STS-110 va ser una missió a l'Estació espacial internacional del transbordador espacial Atlantis llançada des del centre espacial John F. Kennedy el 8 d'abril de 2002. El principal objectiu de la missió fou instal·lar el segment ITS S0 de l'estructura de l'estació.

## Tripulació

* Michael J. Bloomfield (3), Comandant
* Stephen N. Frick (1), Pilot
* Jerry L. Ross (7), especialista de missió
* Steven L. Smith (4), especialista de missió
* Ellen Ochoa (4), especialista de missió
* Llegeix M.E. Morin (1), especialista de missió
* Rex J. Walheim (1), especialista de missió
Entre parèntesis, el nombre de missions de l'astronauta, inclosa la STS-110

## Paràmetres de la missió

* Massa:
** El trasborador al despegar : 257.079 kg
** El trasborador a l'aterrar : 200.657 kg
** Càrrega : 13.132 kg
* Perigeu: 155 km
* Apogeu: 225 km
* Inclinació: 51,6 °
* Període: 88,3 min

### Acoblament amb la ISS

* Acoblament : 10 d'abril de 2002, 16:05:00 UTC
* Desacoblament : 17 d'abril de 2002, 18:31:00 UTC
* Temps d'acoblament : 7 dies, 2h, 26 min, 00 s

## Enllaços externs

* Més informació de la missió STS-110 Arxivat 2016-06-10 a Wayback Machine. (en anglès).
# Yourself and Yours

Yourself and Yours (당신 자신과 당신의 것, Dangsinjasingwa dangsinui geot) és una pel·lícula sud-coreana dirigida per Hong Sang-soo, estrenada l'any 2016. Estrenada a l'estat espanyol amb el títol Lo tuyo y yo

## Argument

Yeong-soo i Min-jeong, a la quarantena, sense ocupació notable, viuen en parella, a casa d'ell. La seva relació es marceix des que han decidit deixar de beure. Ella beu sense ell en un cert mono de la beguda. Després d'una escena, decideix deixar-ho, i tornar a viure sola. Pateix per aquesta separació, ho testifica un dolor a la cama, que exigeix una gran bena, crosses, i arrossega una mena de depressió. Mentre ell la busca, i creu trobar-la, somia en una recuperació, i va més sovint a un bar a llegir una novel·la i a beure una mica. Un home disponible s'interessa en ella, i comença una relació tensa. Creu que és la seva germana, i no pot tenir cap record. Es tornen a veure, a continuació se separen. Un altre home, cineasta, disponible... Finalment, Yeong-soo acaba per trobar-la, i accepta el seu joc o la seva amnèsia. I tornen com si fos la primera vegada. Individus, aïllats, sols, absents, viuen malament la falta de relació, es creuen, sense recordar, sense esperança de futur, al present, a les palpentes, «borratxos d'amors i de virtualitats» (Mathieu Macheret).

## Repartiment

* Kim Ju-hyuk: Yeong-soo
* Lee You-young: Min-jeong

## Rebuda
### Premis

* 2016: Festival de San Sebastià: Millor director

### Crítica

* "[Hong Sang-soo] amb aquesta obra segueix engrossint una de les filmografies més personals i imprescindibles del present segle. (...) Puntuació: ★★★★ (sobre 5)"
* "Una al·legoria sàvia i delicadament absurda sobre la millor manera d'abordar les relacions."
* "Hong té una veu distintiva i una trajectòria interessant, però el seu últim exercici de extravagància fílmica és només per a fans acèrrims indulgents.

## Referències

* ↑ Holden, Stephen «New York Film Festival: Determined Women and Uncertainty in the World» (en anglès). The New York Times, 05-10-2016. ISSN: 0362-4331.
* ↑ Fotogramas.es «Lo tuyo y tú» (en castellà). Fotogramas.
* ↑ «'Yourself and Yours' ('Dangsinjasingwa dangsinui geot'): Film Review | TIFF 2016» (en anglès). The Hollywood Reporter.
* ↑ Tobias, Scott «Film Review: ‘Yourself and Yours'» (en anglès). Variety, 15-09-2016.